קבוצה של שישה מבצרים של רג'סטאן: מבצר צ'יטורגר, מבצר קומבלגר, מבצר רנתמבור, מבצר גאגרון, מבצר אמבר ומבצר ג'איסלמר נוספו לרשימת אתרי המורשת העולמית של אונסק"ו בשם מבצרי הגבעות בראג'סטאן במהלך הישיבה ה-37 של ועדת המורשת העולמית בפנום פן ביוני 2013. הם נכללו ברשימת אתרי המורשת העולמית כנכס תרבותי סדרתי ודוגמאות לאדריכלות הצבאית של הראג'פוטים.
אבוקדו מטוגן בשמן עמוק
אבוקדו מטוגן בשמן עמוק היא מנה שמוכנת מאבוקדו שמצופה בפירורי לחם או בבלילה ומטוגן בשמן עמוק. לפעמים משתמשים בפירורי לחם בסגנון יפני "פנקו". את המנה אפשר למלא בבשרים, גבינות ומרכיבים אחרים. האבוקדו בתוך הלחם או הבלילה עלול להימס לאחר שהטיגון העמוק מתרחש. מנת אבוקדו מטוגן עם ביצה הנמצאת בתוך האבוקדו נחשבת ארוחת בוקר. אבוקדו מטוגן משמש גם כמרכיב עיקרי בטאקו אבוקדו מטוגן, כמרכיב נוסף או תוספת לטאקו, ולפעמים כתוספת להמבורגר.
צ'יפס אבוקדו.
צ'יפס אבוקדו הוא סוג של מנת צ'יפס המוכנת באמצעות אבוקדו במקום תפוחי אדמה. האבוקדו פרוס בדרך כלל לרצועות, מצופה פירורי לחם או בלילה, ואז מטוגן בשמן עמוק. הלחם או הבלילה עשויים להיות מתובלים, וניתן לפזר מלח על המנה לאחר הטיגון עמוק. לעיתים הוא מוגש כמתאבן, וייתכן שילווה במטבל. אפשר להכין צ'יפס אבוקדו גם על ידי אפייה. בצ'יפס אבוקדו יש פחות פחמימות בהשוואה לצ'יפס שמוכן באמצעות תפוחי אדמה.
לוקה סוצ'יץ'
לוקה סוצ'יץ' (בקרואטית: Luka Sučić; נולד ב-8 בספטמבר 2002 בלינץ שבאוסטריה) הוא כדורגלן קרואטי המשחק בעמדת הקשר בקבוצת רד בול זלצבורג מהבונדסליגה האוסטרית.
קריירת מועדונים.
סוצ'יץ' החל את הקריירה המקצוענית שלו בליפרינג מליגת המשנה האוסטרית.
ב-15 ביולי 2020 חתם סוצ'יץ' על חוזה לארבע עונות ברד בול זלצבורג מהבונדסליגה האוסטרית. ב-9 בספטמבר ערך את הופעת הבכורה שלו במועדון, בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי. במשחק זה הבקיע את שער הבכורה שלו במועדון. ב-13 בספטמבר ערך את הופעת הבכורה שלו בליגה, בניצחון 3-1 על וולפסבורג במסגרת המחזור הראשון. ב-25 בנובמבר ערך סוצ'יץ' את הופעת הבכורה שלו בליגת האלופות, בהפסד 3-1 לבאיירן מינכן במסגרת שלב הבתים לעונת 2020/2021. ב-10 בפברואר 2021 הבקיע את שער הבכורה שלו בליגה, בניצחון 3-1 על אוסטריה וינה במסגרת המחזור ה-16. בעונתו הראשונה במועדון, בה זכתה רד בול זלצבורג באליפות אוסטריה ובגביע האוסטרי, ערך סוצ'יץ' 17 הופעות ליגה והבקיע שער אחד.
ב-14 בספטמבר 2021 הבקיע סוצ'יץ' את שער הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.
קריירה בינלאומית.
ב-11 באוקטובר 2021 ערך סוצ'יץ' את הופעת הבכורה שלו בנבחרת קרואטיה, בתיקו 2-2 נגד נבחרת רוסיה במסגרת מוקדמות מונדיאל 2022.
הפוריטנים
הפוריטנים (בשמה המלא: הפוריטנים של סקוטלנד, באיטלקית: I Puritani) היא אופרה שנכתבה בשנת 1835 על ידי וינצ'נצו בליני. האופרה נכתה במקור בשתי מערכות ואחר כך שונתה לשלוש מערכות בעצתו של ג'ואקינו רוסיני, שהמלחין הצעיר בליני התיידד איתו. המוזיקה הולחנה על פי הלברית של הרוזן קרלו פפולי, משורר וגולה איטלקי אותו פגש בליני בטרקלין שניהלה הנסיכה בלג'ויוזו הגולה אף היא שהפך למקום מפגש של מהפכנים איטלקים רבים. הבכורה התקיימה בפריז. אופרה אחרונה זו של בליני (שנפטר בגיל 33, כ-9 חודשים אחרי הבכורה) מציבה בפני הזמרים משימה קשה. בקולו של גיבור הראשי הטנור, ישנם צלילים גבוהים דו, רה, ואפילו פה במקום אחד, שהופכים את האופרה לכמעט בלתי ניתן לשירה.
עלילה.
מערכה ראשונה.
מתכוננים לחתונה בטירה של לורד וולטון. ריצ'רד מגיע מרחוק, עכשיו הוא כבר יודע שאת הנערה - שאת ידה הבטיח לו המושל - יוביל הלורד ארתור טלבוט למזבח.
אלווירה לומדת מדודה - סר ג'ורג' - שאביה כבר לא מתעקש שתינשא לריצ'רד פורת. הוא מרשה שלורד טלבוט ישא אותה לאישה.
ארתור (לורד טאלבוט) שמגיע מתקבל בהתלהבות בטירה. המושל אינו יכול להשתתף בחתונת בתו מכיוון שהוא צריך ללוות את הגברת של וילה פורטה לפרלמנט. ארתור נשאר לבדו לכמה רגעים עם הגברת האלמונית, שבה הוא מזהה בתדהימה את המלכה. כתומך נאמן בסטיוארטים, הוא מחליט להציל את המלכה בנאמנותו, אם כי בלבו הוא יודע שהוא חייב להישאר עם אהובתו לחתונה. כשארתור והמלכה רוצים לצאת מהאולם ביחד, ריצ'רד היריב עומד בדרכם. הוא לא מזהה את המלכה, כל מה שהוא רואה שיריבו רוצה להימלט עם אישה אחרת ביום חתונתו. להפתעתם הגדולה ביותר, ריצ'רד אינו מסגיר אותם, ואף מבטיח לשמור על הבריחה בסוד לזמן מה. פעולתו לא מונעת מנדיבות, אלא ממודעות בטוחה שאלווירה תשנא את ארתור בדרך זו. לורד וולטון מתחיל לרדוף אחרי הנמלטים, ואלו שנותרו בבית רואים שההלם הגדול גרם לזעזוע במוחה של אלווירה.
מערכה שנייה.
אלווירה שוקעת מדי פעם ביגון עמוק, ומדי פעם עליזה בצורה בלתי מובנת. היא זקוקה לזעזוע עז ופתאומי כדי להחזיר את שיווי משקלה הנפשי. ריצ'רד הצליח בינתיים לסווג את הלורד טלבוט כבוגד. אם ייתפס, המוות מחכה לו. סר ג'ורג' מתרגש מהסבל של אלווירה ומצליח לשכנע את ריצ'רד צמא הנקם להשלים.
מערכה שלישית.
בפארק הארמון, לורד ארתור טלבוט שנמלט מרודפיו, פוגש את אהובתו ומספר מה גרם לו להיראות כבוגד. נפשה של אלווירה נרגעת שוב, אך כשהם שומעים את הרודפים וארתור רוצה להימלט, הטירוף שלה פורץ שוב. הפוריטנים מקיפים את מושיע המלכה כדי לשפוט אותו. זהו הלם נוסף לאלווירה, שמאשימה את עצמה בגורל אהובתה. שליחי הפרלמנט מגיעים ברגע האחרון עם החנינה. לורד טלבוט ניצל ואלווירה נרפאית כעת לצמיתות.
מגילת העצמאות הפלסטינית
מגילת העצמאות הפלסטינית היא הצהרה שכתב המשורר הפלסטיני מחמוד דרוויש. המגילה הוכרזה על ידי יאסר ערפאת ב-15 בנובמבר 1988 באלג'יר. מגילת העצמאות אומצה על ידי המועצה הלאומית הפלסטינית, הגוף המחוקק של הארגון לשחרור פלסטין, בהצבעה של 253 בעד, 46 נגד ו-10 נמנעים. המגילה הוקרא בישיבת הסיום של המועצה הלאומית הפלסטינית ה-19. עם סיום קריאת ההצהרה קיבל ערפאת, את התואר "נשיא פלסטין". באפריל 1989 בחרה מועצת אש"ף ביאסר ערפאת לנשיא הראשון של "פלסטין".
בניגוד להצהרות קודמות של המועצה הלאומית ואש"ף, שקבעו כי החלטה 181 של העצרת הכללית של האו"ם (החלטת החלוקה מ-1947) "בטלה ומבוטלת", הצהרת העצמאות מגדירה אותה כאישור בין-לאומי ולגיטימיות ל"זכות העם הפלסטיני לריבונות". ההצהרה שוללת פעולות אלימות "נגד השלמות הטריטוריאלית של מדינות אחרות", אך מבלי לציין את מדינת ישראל בשמה, ההצהרה קוראת לעם הפלסטיני להמשיך במאבק "עד סיום הכיבוש", אך מבלי להבהיר אם מדובר בשטחים שנכבשו ב-1967 או בכל השטח שבידי ישראל. ההצהרה מסתיימת בתפילה לאללה, "אדון הממלכה".
רקע כללי.
ב-28 באוקטובר 1974, ועידת הליגה הערבית בשנת 1974, שנערכה ברבאט, מינתה את אש"ף כ"נציג הלגיטימי היחיד של העם הפלסטיני".
ההצדקה המשפטית להצהרה התבססה על החלטה 181 של העצרת הכללית של האו"ם, שקבעה את סיום המנדט הבריטי וחלוקת ארץ ישראל לשתי מדינות לשני עמים. ב-14 במאי 1948 הסתיים המנדט הבריטי, מדינת ישראל הכריזה על עצמאות והלגיון הערבי של ירדן פלש לגדה המערבית. בספטמבר 1948 כבשו הכוחות המצריים את רצועת עזה. עד מלחמת ששת הימים ביוני 1967 שני שטחים אלה נותרו תחת שלטון ירדני ומצרי.
משמעות.
תוכנית החלוקה שימשה בסיס להכרזת העצמאות של ישראל, לא התקבלה אז על ידי ההנהגה הערבית הפלסטינית. עם זאת, בספטמבר 1948 הוקמה ממשלת כל פלסטין בתוך רצועת עזה והוכרה על ידי רוב חברי הליגה הערבית, ממשלת כל פלסטין נחשבת כניסיון הראשון להקים מדינה פלסטינית עצמאית, אולם כל פלסטין התפרקה על ידי מצרים מספר שנים מאוחר יותר. מגילת העצמאות הפלסטינית אינה מכירה במפורש במדינת ישראל.
האמירה בהכרזה לכך שפלסטין היא "מדינת שלוש הדתות המונותאיסטיות" נתפסה כאמירה אשר מכירה בקשר ההיסטורי היהודי לארץ ישראל, במקום לטעון שיהודים הם קולוניסטים וזרים בארץ.
השלכות.
כתוצאה מההכרזה התכנסה העצרת הכללית של האו"ם (UNGA), הזמינה את יאסר ערפאת, יו"ר אש"ף לנאום בעצרת.
החלטה 43/177 של העצרת הכללית של האו"ם התקבלה על פי ההחלטה "המועצה מכירה בהכרזת מדינת פלסטין על ידי המועצה הלאומית הפלסטינית ב-15 בנובמבר 1988", ועוד הוחלט כי יש להשתמש בכינוי "פלסטין" במקום "ארגון השחרור הפלסטיני" במערכות של האו"ם. מאה וארבע מדינות הצביעו בעד החלטה זו, ארבעים וארבע נמנעו, ושני מדינות ארצות הברית וישראל-הצביעו נגד. עד אמצע דצמבר 1988, 75 מדינות הכירו ב"פלסטין", ועד פברואר 1989 הכירו ב"פלסטין" כבר 89 מדינות.
ב-29 בנובמבר 2012 קיבלה העצרת הכללית של האו"ם את החלטה 67/19 אשר שידרגה את "פלסטין" למעמד של מדינת משקיפה שאינה חברה.
ב-31 בדצמבר 2014, מועצת הביטחון של האו"ם דחתה את ההצעה הדורשת לסיים את השלטון הישראלי ביהודה ושומרון. שמונה חברים הצביעו בעד ההחלטה (רוסיה, סין, צרפת, ארגנטינה, צ'אד, צ'ילה, ירדן, לוקסמבורג). אולם ההחלטה לא קיבלה מינימום של תשעה קולות הדרושים כדי שההצעה תתקבל. אוסטרליה וארצות הברית הצביעו נגד ההחלטה, כאשר בריטניה, ליטא, ניגריה, דרום קוריאה ורואנדה נמנעו.
צ'יפס אבוקדו
שרגא הר-גיל
שרגא הר-גיל (19 בספטמבר 1926–20 בספטמבר 2009) היה עיתונאי וסופר גרמני-ישראלי.
ביוגרפיה.